turjo4nis/wikipedia-bn-dump-20250701 huggingface dataset:
ইমরান মাহমুদুল

ইমরান মাহমুদুল হচ্ছেন একজন বাংলাদেশী গীতিকার ও নেপথ্য গায়ক, যিনি অনেকগুলো ভিন্ন অ্যালবাম ও চলচ্চিত্রের জন্য গান পরিবেশন করেছেন। তিনি ২০০৮ চ্যানেল-আই সেরা কণ্ঠে প্রথম-রানার্স আপ হয়েছিলেন। তিনি বসগিরি (২০১৬) চলচ্চিত্রের "দিল দিল দিল", পোড়ামন ২ (২০১৮) চলচ্চিত্রের "ওহে শ্যাম", বিশ্বসুন্দরী (২০১৯) চলচ্চিত্রের "তুই কি আমার হবি রে" এবং প্রহেলিকা (২০২৩) চলচ্চিত্রের "মেঘের নৌকা" গানের জন্য শ্রেষ্ঠ গায়ক বিভাগে মেরিল-প্রথম আলো পুরস্কার অর্জন করেন।

প্রারম্ভিক জীবন 
ইমরান আহসানউল্লাহ বিজ্ঞান ও প্রযুক্তি বিশ্ববিদ্যালয়ের ছাত্র ছিলেন। চ্যানেল আই সেরা কন্ঠ-২০০৮ এর জন্য তিনি এইচএসসি পরীক্ষায় অংশগ্রহণ করতে পারেননি।

কর্মজীবন 
২০০৮-এ সাবিনা ইয়াসমিনের সঙ্গে "ভালবাসার লাল গোলাপ" চলচ্চিত্রে গান গাওয়ার মাধ্যমে তিনি কর্মজীবন শুরু করেন। তিনি আরও "চ্যানেল আই সেরাকন্ঠ" এর আরেকজন প্রতিযোগী "শারমিন" এর সঙ্গে "রংধনু" নামের একটি মিশ্র অ্যালবামে গান পরিবেশন করেন। তার প্রথম স্টুডিও অ্যালবাম হচ্ছে "স্বপ্নলোকে" যেটি রচনা করেছেন আরেফিন রুমি, মাহমুদ সানি এবং তিনি নিজে। সাবিনা ইয়াসমিন, নিজু, এবং সাবরিনা পড়শী ও তারসঙ্গে এই অ্যালবামে কাজ করেছেন।

সঙ্গীত-সংকলন

একক সঙ্গীত

চলচ্চিত্র

পুরস্কার ও মনোনয়ন 
মেরিল-প্রথম আলো পুরস্কার

বাংলাদেশ চলচ্চিত্র পরিচালক সমিতি (বিএফডিএ) পুরস্কার

সিজেএফবি পারফরম্যান্স পুরস্কার

অন্যান্য পুরস্কার

তথ্যসূত্র 

১৯৯১-এ জন্ম
জীবিত ব্যক্তি
বাংলাদেশী গায়ক
সেরা গায়ক বিভাগে মেরিল-প্রথম আলো পুরস্কার বিজয়ী
ঢাকার সঙ্গীতশিল্পী
বাংলাদেশী সুরকার
ইন্দোনেশীয় জাতীয় বিপ্লব

ইন্দোনেশীয় জাতীয় বিপ্লব অথবা ইন্দোনেশিয়ার স্বাধীনতা যুদ্ধ (, ) ছিল ইন্দোনেশিয়া ও নেদারল্যান্ডসের মধ্যে একটি সশস্ত্র সংঘর্ষ ও কূটনৈতিক লড়াই, এবং দ্বিতীয় বিশ্বযুদ্ধ পরবর্তী একটি সামাজিক বিপ্লব। এটি ১৯৪৫ সালে ইন্দোনেশিয়ার স্বাধীনতা ঘোষণার মাধ্যমে শুরু হয় এবং ১৯৪৯ সালের শেষদিকে নেদারল্যান্ডসের ইন্দোনেশিয়ার স্বাধীনতাকে স্বীকৃতি প্রদানের মধ্য দিয়ে যুদ্ধটির সমাপ্তি ঘটে।

তথ্যসূত্র 

স্বাধীনতা যুদ্ধ
২০শ শতাব্দীর বিপ্লব
২০শ শতাব্দীর সশস্ত্র সংঘাত
নেদারল্যান্ড জড়িত যুদ্ধ
যুক্তরাজ্য জড়িত যুদ্ধ
জাপান জড়িত যুদ্ধ
ব্রিটিশ ভারত জড়িত যুদ্ধ
অস্ট্রেলিয়া জড়িত যুদ্ধ
ছায়াযুদ্ধ
সুমাত্রার ঐতিহ্যবাহী গ্রীষ্মপ্রধান অতিবৃষ্টি অরণ্য

সুমাত্রার ঐতিহ্যবাহী গ্রীষ্মপ্রধান অতিবৃষ্টি অরণ্য ২০০৪ সালে ইউনেস্কো বিশ্ব ঐতিহ্যবাহী স্থান হিসেবে নথিভূক্ত হয়। ইন্দোনেশিয়ার সুমাত্রায় অবস্থিত তিনটি জাতীয় উদ্যান নিয়ে এটি তৈরী হয়েছে। গুনুং লিউসার জাতীয় উদ্যান, কেরিন্সি সেবলাত জাতীয় উদ্যান ও বুকিত বারিসান সেলাতান জাতীয় উদ্যান।

তথ্যসূত্র

ইন্দোনেশিয়ার বিশ্ব ঐতিহ্যবাহী স্থান
বিপদাপন্ন বিশ্ব ঐতিহ্যবাহী স্থান
ইথিওপিয়ার গৃহযুদ্ধ

ইথিওপিয়ার গৃহযুদ্ধ ১৯৭৪ সালের ১২ সেপ্টেম্বরে সম্রাট হাইলে সেলাসির বিরুদ্ধে মার্ক্সবাদী দার্গের সামরিক অভ্যুত্থানের মধ্য দিয়ে শুরু হয় এবং ১৯৯১ সালে ইথিওপিয়ান পিপলস রেভোলিউশনারি ডেমোক্র্যাটিক ফ্রন্ট (বিদ্রোহী দলসমূহের একটি জোট) কমিউনিস্ট সরকারকে ক্ষমতাচ্যুত করলে যুদ্ধের অবসান ঘটে। এই যুদ্ধের ফলে কমপক্ষে ১৪ লক্ষ মানুষ প্রাণ হারায়।

আরো দেখুন 

 ইরিত্রিয়ার স্বাধীনতা যুদ্ধ
 অ্যাঙ্গোলার গৃহযুদ্ধ

তথ্যসূত্র 

ইথিওপিয়ার ইতিহাস
গৃহযুদ্ধ
১৯৭০-এর দশকের সশস্ত্র সংঘাত
১৯৮০-এর দশকের সশস্ত্র সংঘাত
১৯৯০-এর দশকের সশস্ত্র সংঘাত
১৯৭০-এর দশকে বাংলাদেশে অভ্যুত্থানের প্রচেষ্টা
স্নায়ুযুদ্ধ দ্বন্দ্ব
সাম্যবাদ-ভিত্তিক গৃহযুদ্ধ
ছায়াযুদ্ধ
বিপ্লব-ভিত্তিক গৃহযুদ্ধ
ইরিত্রিয়ার ইতিহাস
আফ্রিকার রাষ্ট্র ও জনগণ জড়িত যুদ্ধ
অনুজা ঠাকুর

অনুজা ঠাকুর একজন ভারতীয় অপেশাদার স্নুকার এবং ইংরেজি বিলিয়ার্ডস খেলোয়াড়।

তিনি এপ্রিল ২০০৫ সালে মহিলাদের বিশ্ব বিলিয়ার্ডস চ্যাম্পিয়নশীপ খেতাব জয়লাভ করেছেন। ২০০৬ সালে জর্দানের আম্মানে অনুষ্ঠিত বিশ্ব স্নুকার চ্যাম্পিয়নশীপে তিনি সেমি-ফাইনালে ওয়ান ইয়েপের কাছে ৪-২ তে হেরে যান।

তথ্যসূত্র 

জীবিত ব্যক্তি
ভারতীয় স্নুকার খেলোয়াড়
ভারতীয় বিলিয়ার্ডস খেলোয়াড়
১৯৮৩-এ জন্ম
মহারাষ্ট্রের মহিলা ক্রীড়াবিদ
এশিয়ান গেমসে ভারতের প্রতিযোগী
অর্জুন পুরস্কার প্রাপক
হাম্পটি শর্মা কি দুলহনিয়া

হাম্পটি শর্মা কি দুলহানিয়া  (বাংলা: হাম্পটি শর্মার বধূ) ২০১৪ সালের হিন্দি প্রণয়ধর্মী হাস্যরসাত্মক ছবি, যেটি রচনা ও পরিচালনা করেছেন শশাঙ্ক খাইতান এবং প্রযোজনা করেছেন করণ জোহর। এটির মূল চরিত্রে হাম্পটি শর্মা হিসেবে বরুণ ধবন এবং কাবিয়া প্রতাপ সিং হিসেবে  আলিয়া ভাট অভিনয় করেন। চলচ্চিত্রটি ১১ জুলাই ২০১৪ সালে মুক্তি লাভ করে এবং বক্স অফিসে সাফল্য লাভ করে।

কাহিনী 
কাবিয়া তার বিয়ের জন্য দামি বিয়ের পোশাক কিনতে দিল্লি যায়, কারণ তার বাবা তাকে দামি পোশাক কিনে দিতে অসম্মতি জানায়। দিল্লিতে হাম্পটি শর্মার সাথে তার পরিচয় হয়। হাম্পটি শর্মা কাবিয়ার প্রেমে পড়ে যায়।

শ্রেষ্ঠাংশে

সঙ্গীত

পুরস্কার 
 স্টারডাস্ট এওয়ার্ডস ২০১৪
 শ্রেষ্ঠ পার্শ্ব অভিনেতা - সিদ্ধার্থ শুক্লা
 শ্রেষ্ঠ অভিনেতা (প্রেম / হাস্যরসাত্মক) - বরুণ ধবন
 শ্রেষ্ঠ অভিনেত্রী (প্রেম / হাস্যরসাত্মক) - আলিয়া ভাট

তথ্যসূত্র

বহিঃসংযোগ 

২০১৪-এর চলচ্চিত্র
2010s Hindi-language films
ভারতীয় চলচ্চিত্র
Directorial debut films
Films shot in Punjab, India
Films shot in Delhi
Indian romantic comedy films
দিল্লির পটভূমিতে চলচ্চিত্র
পাঞ্জাব, ভারতের পটভূমিতে চলচ্চিত্র
২০১০-এর দশকের হিন্দি ভাষার চলচ্চিত্র
দিল্লিতে ধারণকৃত চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
পাঞ্জাব, ভারতে ধারণকৃত চলচ্চিত্র
মেরিল-প্রথম আলো আজীবন সম্মাননা পুরস্কার

মেরিল-প্রথম আলো আজীবন সম্মাননা পুরস্কার বাংলাদেশের সংস্কৃতিতে অবদানের স্বীকৃতি হিসেবে মেরিল ও দৈনিক প্রথম আলো দেশের গুনীজনদের প্রদান করে আসছে। ২০০২ সালের আয়োজনে প্রথমবার মেরিল-প্রথম আলো পুরস্কারের অংশ হিসেবে এই সম্মাননা প্রদান করা হয়।

বিজয়ীদের তালিকা

আরও দেখুন
 বাংলাদেশ জাতীয় চলচ্চিত্র পুরস্কার আজীবন সম্মাননা

তথ্যসূত্র

বহিঃসংযোগ
 

মেরিল-প্রথম আলো পুরস্কার
আজীবন সম্মাননা পুরস্কার
প্রতি বৎসর হালনাগাদ করা দরকার এমন নিবন্ধ
গ্রীষ্মকালীন অলিম্পিকে রোয়িং

গ্রীষ্মকালীন অলিম্পিকে রোয়িং (দাড়টানা খেলা) প্রতিযোগিতার অংশ হিসাবে ১৯০০ গ্রীষ্মকালীন অলিম্পিক থেকে শুরু হয়। যদিও রোয়িং ১৮৯৬ গ্রীষ্মকালীন অলিম্পিকের একটি ইভেন্ট ছিল, কিন্তু খারাপ আবহাওয়ার কারণে তা বাতিল করা হয়েছিল। ১৯৭৬ গ্রীষ্মকালীন অলিম্পিকের আগে শুধুমাত্র পুরুষরাই রোয়িংয়ে অংশগ্রহণ করতে পারত, ১৯৭৬ মন্ট্রিল গেমসে জাতীয় সংস্থা সমূহের আবেদনে মহিলাদের প্রতিযোগিতা অন্তর্ভুক্ত হয়।  লাইটওয়েট রোয়িং (যেখানে সীমিত ওজনের মাঝি থাকে) ইভেন্ট ১৯৯৬ গেমস থেকে চালু হয়েছে। রোয়িং ইভেন্টের জন্য যোগ্যতা নির্ধারণ করা আন্তর্জাতিক রোয়িং ফেডারেশনের (বা ফিসা/এফআইএসএ, এটি ফরাসি নামের সংক্ষিপ্ত রুপ) এক্তিয়ারভুক্ত। ফিসা আধুনিক অলিম্পিক গেমসের চেয়েও পুরনো এবং এটাই ছিল প্রথম আন্তর্জাতিক ক্রীড়া সংগঠন, যে আধুনিক অলিম্পিক আন্দোলনের সাথে যুক্ত হয়েছিল।

বিভাগ 
বর্তমানে অলিম্পিক গেমসে ১৪টি বিভাগে রোয়িং প্রতিযোগিতা অনুষ্ঠিত হয়ে থাকে।

তথ্যসূত্র

বহিঃসংযোগ
Olympic Rowing Medalists at HickokSports.com

গ্রীষ্মকালীন অলিম্পিকে রোয়িং
বহু-ক্রীড়া প্রতিযোগিতায় রোয়িং
গ্রীষ্মকালীন অলিম্পিকে ক্রীড়া
আবদুল হক (বীর প্রতীক)

একই নামের অন্যান্য ব্যক্তিবর্গের জন্য দেখুন আবদুল হক।
আবদুল হক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
আবদুল হকের জন্ম  কুমিল্লা জেলার  চৌদ্দগ্রাম উপজেলার হোসেনপুর গ্রামে । তার বাবার নাম আলতাফ আলী এবং মায়ের নাম জুলেখা বিবি। তার স্ত্রীর নাম ফজিলাতুন্নেছা। তাদের তিন ছেলে।

কর্মজীবন 
পাকিস্তান সেনাবাহিনীর প্রথম ইস্ট বেঙ্গল রেজিমেন্টে চাকরি করতেন আবদুল হক। ১৯৭১ সালের মার্চ-এপ্রিলে এই ব্যাটালিয়নের পশ্চিম পাকিস্তানে বদলি হয়ে যাওয়ার কথা ছিল। এর আগে ফেব্রুয়ারির মাঝামাঝি থেকে ইউনিটের অর্ধেক সৈনিক ছুটিতে এবং বাকিরা শীতকালীন প্রশিক্ষণে দিলেন। আবদুল হক সে সময় ছুটিতে ছিলেন। মুক্তিযুদ্ধ শুরু হলে তিনি যুদ্ধে যোগ দেন। নিজ এলাকায় প্রতিরোধ যুদ্ধে অংশ নেওয়ার পর তিনি ভারতে গিয়ে প্রথম ইস্ট বেঙ্গল রেজিমেন্টের সঙ্গে যোগ দেন। কামালপুর যুদ্ধের পর জেড ফোর্সের অধীনে কুড়িগ্রাম জেলার কোদালকাটিসহ আরও কয়েকটি যুদ্ধে তিনি অংশ নেন। কোদালকাটির যুদ্ধে তিনি আহত হন। তার পায়ে গুলি লাগে। সুস্থ হওয়ার পর তিনি আবার যুদ্ধে যোগ দেন।

মুক্তিযুদ্ধে ভূমিকা 
১৯৭১ সালের ৩১ জুলাই জামালপুর জেলার বকশীগঞ্জ উপজেলার সীমান্তবর্তী গ্রাম কামালপুরে ছিল পাকিস্তান সেনাবাহিনীর শক্তিশালী একটি প্রতিরক্ষা অবস্থান। ৩১ জুলাই ভোরে মুক্তিবাহিনী আক্রমণ করে এখানে। এই আক্রমণে কাট অব পার্টি হিসেবে দায়িত্ব পালন করে মুক্তিবাহিনীর অপর একটি দল। এই দলে ছিলেন আবদুল হক। আক্রমণের নির্ধারিত সময় ছিল গভীর রাতে। সন্ধ্যার পর মুক্তিযোদ্ধারা কামালপুরে যাত্রা করেন। সেদিন হঠাৎ মুষলধারে বৃষ্টি শুরু হয়। বৃষ্টি ও ঘোর অন্ধকার উপেক্ষা করে আবদুল হকসহ একদল মুক্তিযোদ্ধা ক্যাপ্টেন মাহবুবের নেতৃত্বে সময়মতোই সীমান্ত অতিক্রম করেন। তারা অবস্থান নেন কামালপুর-বকশীগঞ্জ সড়কের কামালপুরের এক মাইল দক্ষিণে কামালপুর-শ্রীবর্দী সড়ক জংশনে এবং উঠানীপাড়ায়। কামালপুর বিওপিতে মুক্তিবাহিনীর আক্রমণের সংবাদ শুনে পাকিস্তান সেনাবাহিনীর বকশীগঞ্জ কোম্পানি হেডকোয়ার্টার থেকে তিনটি সেনাভর্তি লরি কামালপুরের উদ্দেশ্যে যাত্রা করে। লরিগুলো রাত আনুমানিক সাড়ে চারটা বা পাঁচটার দিকে সেখানে উপস্থিত হয়। উঠানীপাড়া এলাকার সড়কে স্থাপন করা মাইনের বিস্ফোরণে দুটি লরি ক্ষতিগ্রস্ত হয়। আবদুল হকেরা সঙ্গে সঙ্গে তাদের ওপর আক্রমণ শুরু করেন। পাকিস্তানি সেনারাও দ্রুত পাল্টা আক্রমণ করে। তমুল যুদ্ধ চলতে থাকে। এই যুদ্ধে আবদুল হকসহ কয়েকজন যথেষ্ট সাহস প্রদর্শন করেন। তাদের সাহসিকতায় পাকিস্তানি সেনাবাহিনীর আটজন নিহত ও ১০-১১ জন আহত হয়। মুক্তিবাহিনীর একজন শহীদ ও দুই-তিনজন আহত হন। যুদ্ধশেষে মুক্তিযোদ্ধারা পশ্চাদপসরণ করে সীমান্ত এলাকায় চলে যান।

পুরস্কার ও সম্মাননা 
 বীর প্রতীক

তথ্যসূত্র

বহি:সংযোগ 

বীর প্রতীক
জীবিত ব্যক্তি
বাংলাদেশের স্বাধীনতা যুদ্ধে জড়িত ব্যক্তি
জাগো (২০০৪-এর চলচ্চিত্র)

জাগো একটি ২০০৪ সালের সামাজিক বার্তাবাহক, অ্যাকশনধর্মী হিন্দি চলচ্চিত্র। বলিউড নির্মিত এই ছবিটির পরিচালক প্রযোজক ছিলেন মেহুল কুমার।

কাহিনী
চলন্ত ট্রেনের কামরায় স্কুল থেকে ফেরার পথে নির্মম ভাবে তিন যুবকের দ্বারা ধর্ষিতা হয় শ্রুতি (হংসিকা) নামের একটি ১০ বছরের মেয়ে। রাজ্য রাজনীতি ও সমাজ তোলপাড় হয়ে যায় এই অমানবিক ঘটনায়। মন্ত্রী ও পুলিশ কমিশনার তদন্তের দায়িত্ব দেন সৎ ও সাহসী পুলিশ অফিসার কৃপাশঙ্করকে। কৃপাশঙ্কর ঠাকুর (মনোজ বাজপেয়ী) তার কর্তব্যে দায়বদ্ধ। বেপরোয়া এই অফিসার সেজন্যে তার নিজের পরিবারকেও হারিয়েছে। সে শ্রুতির মা (রবীনা ট্যান্ডন), বাবা (সঞ্জয় কাপুর)কে কথা দেয় দোষীদের আদালতে উপস্থিত করবে। কৃপা তদন্ত করে জানতে পারে সেদিনের ঘটনার তিনজন সাক্ষী আছে কিন্তু তারা ভয়ে মুখ খুলছেনা। সমাজের উঁচুতলা ও পুলিশের একটা অংশই তাদের ভয়ের কারণ। কৃপার পরিকল্পনা মতো শ্রুতির মা শ্রদ্ধা বর্মা সেই ট্রেনে রাত্রে ওঠেন। তিন ধর্ষক যুবক তাকেও আক্রমণ করে। একজনকে আত্মরক্ষার্থে তিনি হত্যা করেন। তদন্ত চলার সময় বারংবার প্রভাবশালী সরকারী কর্তা ও সহকর্মীদের হুমকি, প্রলোভনের মুখোমুখি হয় কৃপাশংকর কিন্তু নিজের কর্তব্যে অবিচল থেকে ফাঁসির দড়ি পর্যন্ত তাদের নিয়ে না যাওয়া পর্যন্ত থামেনা সে।

অভিনয়শিল্পী 
 মনোজ বাজপেয়ী
 রবীনা ট্যান্ডন
 সঞ্জয় কাপুর
 পুরু রাজকুমার
 হংসিকা মোতবানী

তথ্যসূত্র

বহিঃসংযোগ 
 

২০০৪-এর চলচ্চিত্র
২০০০-এর দশকের হিন্দি ভাষার চলচ্চিত্র
ভারতীয় অপরাধ থ্রিলার চলচ্চিত্র
ভারতে ধর্ষণ সম্পর্কে চলচ্চিত্র
ভারতীয় ধর্ষণ ও প্রতিশোধ বিষয়ক চলচ্চিত্র
জাতীয় সড়ক ১১৬ (ভারত)

জাতীয় সড়ক ১১৬ হল ভারতের পশ্চিমবঙ্গের পূর্ব মেদিনীপুর জেলার একটি জাতীয় সড়ক।এই সড়কটি কোলাঘাটকে হলদিয়ার সঙ্গে যুক্ত করেছে।সড়কটি কোলাঘাটে জাতীয় সড়ক ১৬-এর সঙ্গে যুক্ত এবং নন্দকুমারে এটি জাতীয় সড়ক ১১৬এ-এর সঙ্গে যুক্ত। এই জাতীয় সড়কটি পূর্বে ৪১ নং জাতীয় সড়ক হিসাবে পরিচিত ছিল। জাতীয় সড়ক ১১৬ এর মোট দৈর্ঘ্য হল -।

তথ্যসূত্র

ভারতের জাতীয় সড়ক
পশ্চিমবঙ্গের জাতীয় সড়ক
হভগার্ডেন

হভগার্ডেন' সুইডেনের লেক মারালেন দ্বীপে অবস্থিত একটি প্রত্নস্থল।  ভাইকিং যুগে সমৃদ্ধ মারালেন উপত্যকাতে বিরকাদের আবাস ছিলো। ৮ম শতকের মাঝামাঝি শুরু হলেও ১ম শতকে পরিত্যক্ত হয়।  ধারণা করা হয় হভগার্ডেন থেকে রাজা এবং প্রধানেরা অঞ্চলটি শাসন করতো। ১৯৯৩ সালে বিরকার সংগে সম্মিলিত ভাবে হভগার্ডেনকে ইউনেস্কো বিশ্ব ঐতিহ্যবাহী স্থান হিসেবে ঘোষণা করে।

ইতিহাস

আডেলসোতে সবথেকে প্রাচীন প্রত্নতত্ত্বীয় ধ্বংসাবশেষ পাওয়া গেছে হভগার্ডেনের উত্তরে যা ব্রোঞ্জ যুগের (১৮০০-৫০০ খ্রিষ্টপূর্বাব্দ)  কবরখানা। এই সংস্কৃতি লৌহ যুগ(৫০০-৮০০খ্রিষ্টাব্দ) পর্যন্ত টিকে ছিলো। এই যুগের প্রথদিকের কবর এই অঞ্চলের বিভিন্ন জায়গায় পাওয়া গেছে। হভগার্ডেনে ১২৪ টি কবরখানা পাওয়া গেছে। সব থেকে প্রাচীন কবরটি রোমান যুগের শেষভাগ থেকে লৌহ যুগের মধ্যকার (১-৪০০ খ্রিষ্টাব্দ)।  এবং সব থেকে নতুনটি মধ্য যুগের (১০৫০-১৫২০ খ্রিষ্টাব্দ)।

পারিশ গির্জার ঠিক উত্তরে পাঁচটি বৃহৎ কবরগাহ আছে যার তিনটিকে বলা হয় কুংশহোগার। সুইডিশ ভাষায় কুং অর্থ রাজা এবং হোগার এসেছে প্রাচীন নর্স শব্দ হাউগার থেকে যার অর্থ পোতা। হভগার্ডেন প্রাক ভাইকিং যুগে কুংসগার্ডের রাজকীয় এস্টেট ছিলো। ১৯১৭ সালে এই রাজকীয় সমাধিস্থলের একটিতে খনন চালানো হয় এবং জানা যায় এখানে একজন ধর্নাঢ্য ব্যক্তিকে সমাহিত করা হয়েছে যে ৯০০ খ্রিষ্টাব্দের দিকে বাস করতেন। তিনি একটি নৌকার উপর সমাহিত, দামী পোশাক পরা কিন্তু কোন অস্ত্র ছিলো না। সাথে ঘোড়া, গরু এবং কুকুর ছিলো।

চিত্রশালা

তথ্যসূত্র

বহিঃসংযোগ 

ইউনেস্কোর বিরকা এবং হভগার্ডেন
বিরকা এবং হভগার্ডেন

বিশ্ব ঐতিহ্যবাহী স্থান
সুইডেনের বিশ্ব ঐতিহ্যবাহী স্থান
শিপ্রেজ

শিপ্রেজ (Šiprage – Шипраге) হল বসনিয়া ও হার্জেগোভিনা একটি উপনিবেশ অঞ্চল এবং প্রাক্তন পৌরসভা

চিত্রমালা

দরদালান

তথ্যসূত্র

বহিঃসংযোগ

 http://opstinakotorvaros.com/ 
http://www.maplandia.com/bosnia-and-herzegovina/republika-srpska/siprage/ Maplandia
https://web.archive.org/web/20170428052223/http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
http://www.maplandia.com/bosnia-and-herzegovina/republika-srpska/siprage/ Maplandia
https://web.archive.org/web/20170428052223/http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
http://www.udaljenosti.com/bosna/- Distances in B&H

বসনিয়া ও হার্জেগোভিনা
আয়তন অনুযায়ী ভারতের রাজ্য ও কেন্দ্রশাসিত অঞ্চলের তালিকা

২০১১ সালের জনগণনার ভিত্তিতে আয়তন অনুযায়ী ভারতীয় প্রজাতন্ত্রের রাজ্য ও কেন্দ্রশাসিত অঞ্চলগুলির তালিকা দেওয়া হল। ভারতে ২৮টি রাজ্য ও ৮টি কেন্দ্রশাসিত অঞ্চল রয়েছে।

তালিকা 

সূত্র:রাজ্য ও কেন্দ্রশাসিত অঞ্চলগুলির আয়তন

আরও দেখুন 
 ভারতের রাজ্য ও কেন্দ্রশাসিত অঞ্চল
 জনসংখ্যা অনুসারে ভারতের রাজ্য ও কেন্দ্রশাসিত অঞ্চলগুলির তালিকা

টীকা

তথ্যসূত্র 

ভারতের রাজ্য ও কেন্দ্রশাসিত অঞ্চল
দেশের প্রশাসনিক বিভাগসমূহের ক্রমের তালিকা
২০০৫ বাংলাদেশে বোমা বিস্ফোরণ

দেশ ব্যাপী বোমা বিস্ফোরণ বাংলাদেশে সংগঠিত একটি চাঞ্চল্যকর ঘটনা। দেশ ব্যাপী সংগঠিত এই ভয়াবহ হামলাটিতে ২ জন নিহত হওয়ার পাশাপাশি প্রায় পাঁচ শতাধিক মানুষ আহত হয়।

স্থান ও সময় 
২০০৫ সালের ১৭ আগস্ট তারিখে সকাল সাড়ে ১০ট হতে ১১টার মধ্যে সারা দেশের ৬৩টি জেলার (মুন্সীগঞ্জ বাদে) ৩০০টি স্পটে একযোগে প্রকাশ্য দিনের বেলায় দেশে বানানো টাইমবোমা এই বোমা হামলাটি সংগঠিত হয়।

ঘটনার বিবরণ 
২০০৫ সালের ১৭ আগস্ট সকাল সাড়ে ১০ট হতে ১১টার মধ্যে সারা দেশের ৬৩ জেলার প্রায় পাঁচশ স্পটে বোমার বিস্ফোরণ ঘটিয়ে আত্মপ্রকাশ করে জঙ্গি সংগঠন জামা’তুল মুজাহিদিন বাংলাদেশ (জেএমবি); বোমা বিস্ফোরণের স্থানগুলোতে প্রথমবারের মতো জেএমবির নামসংবলিত একটি আরবি ও বাংলা ভাষায় রচিত লিফলেট পাওয়া যায়।

মামলা ও তদন্ত

বিচার কার্য

তথ্যসূত্র 

বাংলাদেশে খুন
ভূমি মন্ত্রণালয় (বাংলাদেশ)

ভূমি মন্ত্রণালয় হচ্ছে বাংলাদেশ সরকারের একটি মন্ত্রণালয় যেটি যুগোপযোগী পরিকল্পনা ও নীতির মাধ্যমে বাংলাদেশের ভূমি ও এ মন্ত্রণালয়ের অধীন অন্যান্য বিষয়ের সুষ্ঠ ও সর্বোত্তম ব্যবহার সুনিশ্চিত করার দায়িত্ব পালন করে থাকে। এ লক্ষ্যে ভূমি মন্ত্রণালয় কর্তৃক ইতোমধ্যে ভূমি ব্যবহার নীতিমালা প্রনয়ণ করা হয়েছে।

কার্যাবলী
ভূমি সংক্রান্ত যাবতীয় সেবা জনগণের নিকটে পৌঁছে দেয়ার লক্ষ্যে বর্তমানে ভূমি রেকর্ড ও জরিপ অধিদপ্তর, ভূমি সংস্কার বোর্ড, ভূমি আপীল বোর্ড, ভূমি প্রশাসন প্রশিক্ষণ কেন্দ্র এবং হিসাব নিয়ন্ত্রক (রাজস্ব) দপ্তর ভূমি মন্ত্রণালয় এর অধীনে কাজ করে থাকে। এছাড়া বিভাগীয় পর্যায়ে কমিশনার, জেলা পর্যায়ে কালেক্টর (জেলা প্রশাসক), উপজেলা পর্যায়ে সহকারী কমিশনার (ভূমি), ইউনিয়ন পর্যায়ে ইউনিয়ন ভূমি সহকারী কর্মকর্তা (তহশীলদারগণ) ভূমি সংক্রান্ত সেবা প্রদানে নিয়োজিত রয়েছে। ভূমি উন্নয়ন কর ও রাজস্ব আদায়, খাস জমি ব্যবস্থাপনা ও বন্দোবস্ত, জলমহাল ব্যবস্থাপনা, ভূমি অধিগ্রহণ ও হুকুম দখল, ভূমি রেকর্ড প্রস্তুতকরণ ও জরিপকরণ এবং ভূমি সংশ্লিষ্ট কর্মকর্তা/কর্মচারীদের প্রশিক্ষণ প্রদান ইত্যাদি বিষয়ে ভূমি মন্ত্রণালয় কাজ করে থাকে। এ ছাড়া ব্যাংকের মাধ্যমে ভূমি উন্নয়ন কর আদায়, জনস্বার্থে ভূমি আইন ও বিধি প্রণয়ন ইত্যাদি সংস্কারমূলক কার্যক্রম এবং ভূমিহীন ছিন্নমূল জনগোষ্ঠীর পুনর্বাসন, ভূমি জোনিং কার্যক্রম, চর ডেভেলপমেন্ট এন্ড সেটেলমেন্ট প্রকল্পের আওতায় ভূমিহীনদের মধ্যে খাসজমি বন্দোবস্ত প্রদান, উপজেলা ও ইউনিয়ন ভূমি অফিস নির্মাণ ও মেরামত, ভূমি রেকর্ড আধুনিকীকরণ তথা জনসাধারণকে স্বল্পতম সময়ে ভূমি সংক্রান্ত সেবা প্রদান ইত্যাদি উন্নয়নমূলক কার্যাদি ভূমি মন্ত্রণালয় কর্তৃক সম্পাদিত হয়ে থাকে।

অধিদপ্তর 
 ভূমি আপিল বোর্ড
 ভূমি রেকর্ড ও জরিপ অধিদপ্তর
 ভূমি সংস্কার বোর্ড
 ভূমি প্রশাসন প্রশিক্ষণ কেন্দ্র (এলএটিসি)

তথ্যসূত্র

ভূমি মন্ত্রণালয় (বাংলাদেশ)
বাংলাদেশ সরকারের মন্ত্রণালয়
ভূমি ব্যবস্থাপনা
সুজান খান

সুজান রোশন (প্রাক-বিবাহ নাম সুজান খান, জন্ম: ২৬ অক্টোবর, ১৯৭৬) হলেন একজন ভারতীয় ইন্টিরিয়র ডিজাইনার। তিনি অভিনেতা সঞ্জয় খান ও জারিন খানের কন্যা, বলিউড অভিনেতা জায়েদ খানের বোন এবং অভিনেতা হৃতিক রোশনের প্রাক্তন স্ত্রী। তিনি ক্যালিফোর্নিয়ার ব্রুকস কলেজ থেকে ইন্টিরিয়র ডিজাইনিং-এ ব্যাচেলর অফ আর্টস ডিগ্রি অর্জন করেন।

সুজান "দ্য চারকোল প্রজেক্ট" নামে একটি ইন্টিরিয়র ডিজাইনিং স্টুডিও স্থাপন করেন।

২০০০ সালে সুজান অভিনেতা হৃতিক রোশনকে বিবাহ করেন। তাদের দুই পুত্র সন্তানের জন্ম হয় হ্রেহান খান ও হ্রিদহান খান। ২০১৪ সালের ডিসেম্বরে সুজার ও হৃতিক ঘোষণা করেন যে, তারা তাদের সতেরো বছরের সম্পর্কে ইতি টানছেন। তার আগের মাসেই বাদ্রা পারিবারিক আদালতে তাদের বিবাহবিচ্ছেদ সম্পূর্ণ হয়েছিল। বর্তমানে তিনি ছেলে ২টির দায়িত্ব পেয়েছেন।

তথ্যসূত্র

১৯৭৮-এ জন্ম
জীবিত ব্যক্তি
ভারতীয় ইন্টিরিয়র ডিজাইনার
মুম্বইয়ের ব্যক্তি
মহারাষ্ট্রের নারী শিল্পী
ভারতীয় নারী নকশাকার
ভারতীয় নারী বেশভূষাশৈলী নকশাবিদ
মুম্বইয়ের শিল্পী
পশতুন বংশোদ্ভূত ভারতীয় ব্যক্তি
ইরানি বংশোদ্ভূত ভারতীয় ব্যক্তি
ভারতীয় মুসলিম
ভারতীয় শিয়া মুসলিম
২১শ শতাব্দীর ভারতীয় নকশাকার
এঙ্গেলসবার্গ লৌহ কারখানা

এঙ্গেলসবার্গ লৌহ কারখানা সুইডেনের ভেস্তম্যানলান্ডে ফাগেরস্তা পৌরসভায় অধীনস্থ অ্যাঞ্জেলসবার্গ নামক গ্রামে অবস্থিত একটি লৌহ কারখানা। পের লারসন গিলেনহুক (১৬৪৫ - ১৭০৬) ১৬৮১ সালে এটি প্রতিষ্ঠা করেন ও সপ্তদশ থেকে অস্টদশ শতাব্দীর মধ্যে বিশ্বের অন্যতম আধুনিক লৌহ কারখানা হিসেবে গড়ে তোলেন। এটি ১৯৯৩ সাল থেকে ইউনেস্কো বিশ্ব ঐতিহ্যবাহী স্থান হিসেবে নথিভূক্ত।

নাম 
এঙ্গেলসবার্গ লৌহ কারখানা নাম এঙ্গেলিকার নামে রাখা হয়। ওনার জন্ম জার্মানিতে এবং উনি চতুর্দশ শতাব্দী থেকে এঙ্গেলসবার্গ-এ লোহা তৈরী করছেন।

ইতিহাস 
এই অঞ্চলে নূনতম ত্রয়োদশ শতাব্দী থেকে লোহা উৎপাদন করা হচ্ছে। স্থানীয় চাষীরা নিজেরাই আকরিক খনন করে প্রাচীন চুল্লিতে লোহা উৎপাদন করতেন। 

ষষ্ঠদশ শতাব্দীর শেষের দিক থেকে আধুনিক পদ্ধতি চালু করা হয় এবং তার পর থেকে উৎপাদন বাড়তে থাকে।

বর্ণনা 
সংরক্ষিত ভবনগুলির মধ্যে একটি প্রাসাদ, পরিদর্শকের বাড়ি এবং বিস্ফোরিত অগ্নিকুন্ড সমেত একটি ধাতু বিগলন কেন্দ্র আছে।

ইউনেস্কো বিশ্ব ঐতিহ্যবাহী স্থান 
এঙ্গেলসবার্গ লৌহ কারখানা একটি ইউনেস্কো বিশ্ব ঐতিহ্যবাহী স্থান। ১৯৯৩ সালে এটি নথিভূক্ত করা হয়। ইউনেস্কো থেকে মন্তব্য করা হয় -

(সুইডেনের উন্নত মানের লোহা উৎপাদন ক্ষমতা ওদের সপ্তদশ ও অষ্টদশ শতাব্দীতে এই বিভাগে অগ্রণী বানিয়েছিল। এই প্রকার সুইডিশ লৌহ কারখানার সবথেকে ভালো সংরক্ষিত ও সম্পন্ন নমুনা এখানে দেখা যায়।)

চিত্রশালা

তথ্যসূত্র 

বিশ্ব ঐতিহ্যবাহী স্থান
সুইডেনের বিশ্ব ঐতিহ্যবাহী স্থান
দীপা মালিক

দীপা মালিক (জন্ম ৩০ সেপ্টেম্বর ১৯৭০) একজন ভারতীয় ক্রীড়াবিদ। ২০১৬ সালে শটপাট রূপো জিতে উনি প্রথম ভারতীয় মহিলা হিসেবে প্যারালিম্পিক গেমসে কোন পদক জয় করেন।

তথ্যসূত্র

ভারতীয় পুরুষ ক্রীড়াবিদ
১৯৭০-এ জন্ম
২১শ শতাব্দীর ভারতীয় নারী
ভারতীয় মহিলা বর্শা নিক্ষেপকারী
ভারতীয় মহিলা গোলক নিক্ষেপকারী
হরিয়ানার মল্লক্রীড়াবিদ
জীবিত ব্যক্তি
অর্জুন পুরস্কার প্রাপক
২০১৬ গ্রীষ্মকালীন প্যারালিম্পিকে মল্লক্রীড়াবিদ (ট্র্যাক অ্যান্ড ফিল্ড)
২১শ শতাব্দীর ভারতীয় ব্যক্তি
২০১০ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
সোনিপথ জেলার ব্যক্তি
ক্রীড়ায় পদ্মশ্রী প্রাপক
২০১৬ গ্রীষ্মকালীন প্যারালিম্পিকে পদক বিজয়ী
ভারতের প্যারালিম্পিক মল্লক্রীড়াবিদ
রাজীব গান্ধী খেলরত্ন প্রাপক
কমনওয়েলথ গেমসে ভারতের প্রতিযোগী
হরিয়ানার মহিলা ক্রীড়াবিদ
রম্যা কৃষ্ণন

রম্যা কৃষ্ণন (জন্ম: ১৫ সেপ্টেম্বর ১৯৭০) হলেন একজন ভারতীয় অভিনেত্রী। তিনি মোট ২০০ টির বেশি চলচ্চিত্রে অভিনয় করেছেন, পাঁচটি ভাষায় : তামিল, তেলুগু, কন্নড়, মালয়ালম এবং হিন্দি। তিনি প্রায় ১০০ টি তেলুগু ও ৬০ টি তামিল চলচ্চিত্রে অভিনয় করেছেন।

প্রথম জীবন
রম্যা কৃষ্ণন চেন্নাইয়ে জন্মগ্রহণ করেন। তিনি হলেন বিখ্যাত তামিল কৌতুকাভিনেতা ছো রামাস্বামীর ভাইঝি। তিনি ভারতনাট্টম ও কুচিপুডি নৃত্যের তালিম নিয়েছে, এবং বহু অনুষ্ঠানে তার নৃত্য পরিবেশন করেছেন।  তার মাতৃভাষা হল তামিল ।

চলচ্চিত্র কর্ম
১৯৮৪ সালে ১৩ বছর বয়সে রম্যা কৃষ্ণন তৎকালীন তামিল চলচ্চিত্র ভেল্লাই মানসুতে, ই.জি. মহেন্দ্রের বিপরীতে তার অভিনয় কর্মজীবন শুরু করেন। কিন্তু চলচ্চিত্রটি অনেক দেরিতে ১৯৮৬ সালে মুক্তি পায়।

রম্যা কৃষ্ণনের প্রথম তেলুগু চলচ্চিত্র ছিল ভালে মিঠুলু (১৯৮৬)। ১৯৮৯ সালে মুক্তি পায় কাসিনদুনী বিশ্বনাথের সূত্রধরুলু। তিনি ১৯৯০-এর দশকে সোনিয়ারা, মিনা, রোজা ও নাগমা পাশাপাশি তেলুগু চলচ্চিত্র শিল্পের নেতৃস্থানীয় অভিনেত্রী হিসেবে আবির্ভূত হন।

চলচ্চিত্র

ব্যক্তিগত জীবন
তিনি ১২ জুন ২০০৩ সালে  বিবাহ করেন তেলুগু পরিচালক কৃষ্ণন ভামসি-এর সঙ্গে। তাদের এক সন্তান রয়েছে, নাম ঋত্বিক।

সম্মান

তথ্যসূত্র

বহিঃসংযোগ

 

১৯৭০-এ জন্ম
জীবিত ব্যক্তি
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
কন্নড় চলচ্চিত্র অভিনেত্রী
চেন্নাইয়ের অভিনেত্রী
তামিল চলচ্চিত্র অভিনেত্রী
তামিল টেলিভিশনের অভিনেত্রী
তেলুগু চলচ্চিত্র অভিনেত্রী
তেলুগু টেলিভিশনের অভিনেত্রী
ভারতীয় খেলার অনুষ্ঠানের উপস্থাপক
ভারতীয় চলচ্চিত্র অভিনেত্রী
ভারতীয় টেলিভিশন উপস্থাপিকা
মালয়ালম চলচ্চিত্র অভিনেত্রী
হিন্দি চলচ্চিত্র অভিনেত্রী
তামিলনাড়ু রাজ্য চলচ্চিত্র পুরস্কার বিজয়ী
দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
নন্দী পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
গুজরাতি লিপি

গুজরাতি লিপি বা  গুজরাটি লিপি (ગુજરાતી લિપિ) হল সমস্ত নাগরী লিপির মত একটি লিপি। এই লিপি প্রধানত গুজরাটি ভাষা ও কচ্ছ ভাষায় ব্যবহৃত হয়। গুজরাতি লিপি অনেক সময় হিন্দি ও সংস্কৃত ভাষায় ব্যবহৃত হয়। এই লিপির সংখ্যা গুলি নাগরীক লিপির থেকে আলাদা।

সংখ্যা

তথ্যসূত্র

গুজরাতি ভাষা
ব্রাহ্মী লিপি
ভারতের সরকারিভাবে ব্যবহৃত লিখন পদ্ধতি
সালাহুদ্দিনের রাজপ্রাসাদ

সালাহুদ্দিনের রাজপ্রাসাদ  (, ক্বালাত সালাহুদ্দিন), সিটাডেল অভ সালাদিন, সাহিয়ুন ইত্যাদি নামেও পরিচিত, হচ্ছে সিরিয়ার উত্তর পশ্চিমাঞ্চলে অবস্থিত মধ্যযুগীয় রাজপ্রাসাদ।  এটা আল হাফফাহ এর ৭ কিলোমিটার উত্তরে এবং লাটাকিয়া শহরের ৩০ কিলোমিটার পূর্বে একটা উচু পাহাড়ে অবস্থিত। কমপক্ষে ১০ শতকের মধ্যভাগ থেকে সুরক্ষিত দুর্গ হিসেবে ব্যবহৃত হতো। বর্তমানে চারপাশে ঘন জঙ্গল।

অবস্থান ও নামকরণ 
রাজপ্রাসাদ টি সিরিয়ার উপকূলীয় পর্বতমালায় অবস্থিত। লাটাকিয়া শহর থেকে উত্তর পূর্বে আল হাফফাহ শহরের কাছেই প্রাসাদটি অবস্থিত। শহরটির ঐতিহ্যবাহী নাম "সাহয়ুন" যা জায়নের আরবি সমার্থক শব্দ। ঐতিহাসিক হুঘ এন. কেনেডি এর রাজনৈতিক সঠিক নামকরণ করেন "ক্বালাত আল সালাদিন" অর্থাৎ সালাউদ্দিনের রাজপ্রাসাদ। বাইজান্টাইন সম্রাটগণ একে "সাইগন" এবং তাদের ফ্রাংকিশ উত্তরসূরিগণ একে সায়োন বলতো।

ইতিহাস

দশম শতকের মধ্যভাগে স্থানটি ব্যবহৃত হতো এবং এর প্রথম জানা বসবাসকারী আলেপ্পো ভিত্তিক হামদানিদ আমির সায়েফ আল দৌলা। বাইজান্টাইন সম্রাট জন ১ম জিমিসকেস ৯৭৫ সালে সাহয়ুনকে হামদানিদ শাসকের কাছ থেকে দখল করে নেন। ১১০৮ সাল পর্যন্ত এটা বাইজান্টাইনদের নিয়ন্ত্রণে ছিলো। এরপর ক্রুসেডারগণ লাটাকিয়ার পাশাপাশি এটার নিয়ন্ত্রণ ভার নিয়ে নেয়। প্রথম ক্রুসেডের পরে প্রতিষ্ঠিত চার ক্রুসেড রাজ্যের একটি এন্টিয়োখের অংশ ছিলো এটি। এন্টিয়োখের মধ্যে সাহয়ুনের অধিপতি ছিলেন সব থেকে ক্ষমতাধর ব্যক্তি।  সাহয়ুনের প্রথম লর্ড ছিলেন সম্ভবত রবার্ট দ্যা লিপার যিনি ১১১৯ সাল পর্যন্ত নিয়ন্ত্রণ করেন। ১১৮৮ সাল পর্যন্ত সাহয়ুন রবার্টের পরিবারের অধীনেই ছিলো। সম্ভবত রবার্ট বা তার পুত্র উইলিয়াম পূর্ববর্তী বাইজান্টাইন দুর্গের পাশে ক্রুসেডার ক্যাসল নির্মাণ করেন। আজকের দিনে টিকে থাকা সব নিদর্শন সেসময়েই তৈরি করা।

চিত্রশালা

তথ্যসূত্র

বই

বহিঃসংযোগ 

 ইউনেস্কো তালিকায় সালাহ উদ্দিনের রাজপ্রাসাদ

বিপদাপন্ন বিশ্ব ঐতিহ্যবাহী স্থান
সালাহুদ্দিন
বারাসত কলেজ

বারাসাত কলেজ, প্রতিষ্ঠিত হয় ১৯৭২ সালে, এটি একটি সাধারণ ডিগ্রি মহাবিদ্যালয়। এই মহাবিদ্যালয়টি কলকাতা মহানগর অঞ্চল-এর অন্তর্গত   বারাসাত শহরে অবস্থিত। এই কলেজে কলা বিভাগ, বিজ্ঞান ও কমার্স বিভাগে স্নাতক স্তরের ডিগ্রি প্রদান করা হয়। কলেজটি বারাসাতে অবস্থিত  পশ্চিমবঙ্গ রাষ্ট্রীয় বিশ্ববিদ্যালয়-এর অন্তর্গত।

পঠন-পাঠনের বিষয়

বিজ্ঞান

রসায়ন
 পদার্থবিদ্যা
গণিত
উদ্ভিদবিদ্যা
প্রাণিবিদ্যা
কম্পিউটার বিজ্ঞান

কলাবিভাগ ও কমার্স

বাংলা
ইংরাজি
ইতিহাস
ভূগোল
রাষ্ট্রবিজ্ঞান
দর্শন
অর্থনীতি
এডুকেশন
সমাজবিদ্যা
কোমার্স

স্বীকৃতি
বারাসাত কলেজ ইউজিসি দ্বারা অনুমদিত।এই কলেজ ন্যাকের সমীক্ষায় -বি গ্রেড কলেজ হিসাবে উল্লেক করা হয়েছে।

আরও দেখুন 
 ভারতের শিক্ষা ব্যবস্থা
 পশ্চিমবঙ্গের শিক্ষা ব্যবস্থা

তথ্যসূত্র 

পশ্চিমবঙ্গ রাষ্ট্রীয় বিশ্ববিদ্যালয় অধিভুক্ত কলেজ
উত্তর চব্বিশ পরগনা জেলার বিশ্ববিদ্যালয় ও কলেজ
পূর্বে কলকাতা বিশ্ববিদ্যালয়ের অধিভুক্ত শিক্ষাপ্রতিষ্ঠান
১৯৭২-এ পশ্চিমবঙ্গে প্রতিষ্ঠিত
১৯৭২-এ প্রতিষ্ঠিত শিক্ষাপ্রতিষ্ঠান
বারাসত